Baada ya dhiki faraja

BAADA YA DHIKI FARAJA

Hapo zamani za kale palikuwa na kijiji kimoja kilichokuwa kimejaa
vichaka na mimea ya ajabu ajabu.Nyumba za watu zilikuwa za
kuhesabika.Kijiji hicho kilijulikana kama masahibu.Kilikuwa na fuko
ambao walifurahia sana mazingira yale ya vichaka .walichimba mashimo na
kujenga maskani yao humo vichakani, Fuko hawa walikuwa wakiishi na
nyanya yao. Kijji hiki hakikujaa Fuko tu,bali hata wanyama wengine wa
mwitu kama,mbwamwitu,chui na wengineo.Fuko hao ndio waliokuwa wengi
kiasi cha kutohesabika wakilinganiswa na wanyama wengine. kila mchana
walisherehekea kula vyakula tofauti tofauti.Na kwa vile walikuwa
wengi,walikuwa wakila vyakula vingi.Kwa tabia yao ya kula kila
wakati,fuko hao alinona kama nguruwe.

Karibu na kijiji cha Masahibu paliishi Mbwamwitu mmoja mnene
sana.Mbwamwitu huyo alikuwa mweusi tititi lakini meno yake yalikuwa
meupe kama theluji.Mara kwa mara Mbwamwitu alikuwa akiwakamata fuko
wachache na kuwala.Siku zilipita na mbwamwitu akaendelea kuwala fuko
hawa bila kusita.Siku moja fuko walifanya mkutano ili kumzuia mbwamwitu
kuwala kila mara.Fuko mmoja mdogo alisimama na kusema “ndugu zangu
tunaweza tengeneza kengele amabayo tutamfunga mbwamwitu shingoni ili
tuwe tukimsikia kila anapowasili”. “nani atamfunga mbwamwitu
kengele?”Fuko mmoja mkongwe aliuliza. Kwa kweli fuko wengine
walistaajabu kwa vile hawakujua jinsi ya kufunga kelele kwa shingo ya
mbwamwitu.

Baada ya majadiliano,fuko aliyetoa wazo la kengele alisimama na
kujitolea kumfunga mbwamwitu kengele.Fuko wengine walimshangilia fuko
huyo mdogo kwa ujasiri wake.Jambo hili halikuwa rahisi kwa fuko huyo
mdogo ilimbidi tu kujitoa kama dhabibu kwani wazo lilikuwa lake,wenzake
walionekana wenye furaha ghaya .fuko huyo mdogo alielekea nyumbani kwa
mwendo wa aste aste,huku amejishika tama.Alionekana mnyonge na mwenye
msongo wa mawazo.Alipofika nyumbani fuko huyo aliwaza na kuwazua jinsi
ya kuifanya kazi ile.Mawazo yalimjaa,alijaribu kulala usiku
akashindwa,akajaribu kula akashindwa,alijutia sana ni kwa nini
alijiingiza kwenye mtego huo.Aliona wazo lake kama mwiba wa kujidunga.
Siku moja fuko huyo alikuwa kondeni mwake akilima. Akawaona fuko wenzake
,wakiongozwa na fuko mkubwawakija kuelekea alikokuwa.Alishindwa cha
kufanya.Alijua siku za kutekeleza ahadi yake zilikuwa zinayoyoma.Fuko
waliendelea kuliwa na mbwa mwitu.Aliketi chini kando ya shamba lile
kuwasubiri wenzake wamjuze ya kumjuza.Wenzake walionekana wenye hasira
za mkisi.

Siku ya siku ilifika ,fuko mdogo aliamka asubuhi na mapema,kwani usiku
wote hakupa hata chembe cha usingizi,mara wazo moja lilimjia
akilini.asubuhi hiyo alipokuwa akizunguka zunguka kijijini akitafuta
suluhu aliona shimo kubwa.Shimo hilo lilikuwa na upana wa kutoshea
kichwa cha mbwamwitu yule.Shimo hilo lilikuwa karibu na lango kuu la
kuingia jijini.Ili kutimiza wazo lake,fuko huyo alikusanya wenzake na
kuwaagiza wajifungie nyumba zao za muda wa wiki mbili.Aliwaarifu
wakusanye vyakula vya kutosha,fuko walijifungia. Kila wakati mbwamwitu
alipopita kwenye kijiji cha masahibu ,alishangaa kupata kila kitu
kimetulia tuli. Wiki ya kwanza mbwamwitu alifika kwenye lango kuu na
kutupa macho kwenye shimo lile kuona kama kuna kitu kinaendelea.Yule
fuko mdogo,alijificha nyuma ya lango kuu akijaribu ile siku mbwa
atajaribu kuingiza kichwa chake kwenye lile shimo.

Njaa ilipozidi,paka alirudi kusubiri kwenye lile shimo lakini hakuna
fuko aliyetokea.Hatimaye mbwamwitu aliingiza kichwa kwenye lile
shimo,mara moja fuko mdogo alimfunga kengele.Kufumba na
kufumbua,mbwamwitu alijipata na kengele shingoni.Alijaribu kutikisa
kichwa ili kutoa ile kengele lakini hakufaulu.Kengele ililia kwa kelele
sana na yule fuko mddogo alishangilia kwa shangwe na nderemo.Aliwaita
wenzake wote ma walimuona mbwamwitu akitoroka huku akiwa na kengele
shingoni.kwa kweli baada ya dhiki,haijalishi ngapi kuna faraja.Fuko hao
walisherehekea sana.